**GDPR – Personvernregler**

**Styret har gjennomgått velforeningens håndtering av medlemsdata på grunnlag av behandlingsgrunnlaget «Berettiget interesse» i regelverket.**

For å behandle personopplysninger, må man ha et lovlig grunnlag. Det kan for eksempel være gyldig *samtykke*. Man kan også behandle personopplysninger dersom det foreligger «berettiget interesse» ut fra virksomhetens formål. Velforeningen er stiftet av medlemmer i velområdet. Medlemskapet er til gjensidig nytte for medlemmet og velforeningen. Innmelding og innbetaling av kontingent bekrefter medlemskapet.

Personvernerklæring fra Berger og Rykkinn Vel

Snart trer en ny EU-lov i kraft, og vi ønsker i den forbindelse å informere medlemmene om at vi har lagret kontaktopplysninger som følger eiendommene. Disse inneholder kun de opplysninger som du selv har oppgitt ved innmelding, og/eller hentes fra offentlige registre knyttet til eiendommen.

Informasjonen som sendes fra oss vil kun gjelde relevant informasjon for deg som medlem og du vil ikke motta tilbud om andre tjenester eller lignende. Vi har ikke registrert epostadresser.

Du kan når som helst be om at vi fjerner deg fra registrert. Merk at for at vi skal kunne gi nødvendig informasjon og service har vi behov for at vellet har registrert hver enkelt bolig i velområdet.